جموں و کشمیر تنظیم نو ایکٹ، 2019ء

جموں و کشمیر تنظیم نو بل، 2019ء  کو امت شاہ نے 5 اگست 2019ء کو ایوان بالا (راجیہ سبھا) میں پیش کیا جہاں وہ واضح اکثریت کے ساتھ منظور ہوا اور بعد ازاں 6 اگست 2019ء کو لوک سبھا میں بھی یہ بل منظور ہو گیا۔ اس بل کے ذریعہ جموں و کشمیر کو دو مرکز کے زیر انتظام علاقوں جموں و کشمیر اور لداخ میں 31 اکتوبر 2019ء کو منقسم ہو جائے گا۔
یہ بل آئین ہند کی دفعہ 370 کو صدر جمہوریہ ہند کے حکم سے منسوخ کرتا ہے جس کے بعد آئین ہند کی تمام دفعات جموں و کشمیر پر بھی نافذ ہوں گی اور مققنہ جموں و کشمیر کے انتظامی ڈھانچہ کو از سر نو منظم کرے گی۔

پس منظر 
ریاست جموں و کشمیر بھارت، پاکستان اور چین کے مرکز اتصال پر واقع ہے۔ یہ تینوں ممالک کے مابیں ایک متنازع اور حساس علاقہ رہا ہے جہاں تینوں ہی اپنا حق جتاتے ہیں۔ آئین ہند کی دفعہ 370 جموں و کشمیر کو خصوصی ریاست کا درجہ دیتی ہے۔ بھارت دیگر ریاستوں کے برخلاف جموں و کشمیر کا اپنا الگ آئین ہے اور خود مختار انتظامی اکائی ہے۔ مختصرا یہ کہ دیگر ریاستوں کے شہری جموں و کشمیر میں زمین نہیں خرید سکتے تھے۔

جموں و کشمیر تین اہم علاقوں پر مشتمل ہے: ہندو اکثریت جموں، مسلم اکثریت کشمیر اور بدھ مت اکثریت لداخ۔ 1987ء میں انتخابات کے بعد مسلم اکثریت کشمیر میں تنازعات اور بد امنی ایک سلسلہ شروع ہوا۔ جموں و کشمیر میں بڑھتے تنازعات اور شورشوں کے بیچ اس کی خود مختاری اور آزادی کی مانگ بھی اٹھنے لگی۔
بھارتیہ جنتا پارٹی نے 2014ء کے انتخابات میں اکثریت کے ساتھ اپنی حکومت بنائی اور پھر 2019ء کے انتخابات کے مینو فیسٹو میں دفعہ 370 کو ہتانے کا وعدہ کیا تاکہ جموں و کشمیر کو دیگر ریاستوں کی طرح برابر کے حقوق دیے جا سکیں۔

بل کی تفصیلات 
جموں و کشمیر تنظیم نو بل جموں و کشمیر کو دو یونین علاقوں میں منقسم کرتا ہے؛ جموں و کشمیر جس کی ایک اسمبلی اور مقننہ ہوگی لداخ (یونین علاقہ)، اس کی کوئی اسبلی نہیں ہوگی۔ لداخ یونین علاقہ میں ضلع لیہ اور ضلع کارگل شامل ہیں۔ دیگر تمام ضلعے جموں و کشمیر کا حصہ ہوں گے۔۔ لوک سبھا میں جموں و کشمیر کی 6 نشستوں میں سے ایک لداخ کو ملے گی جبکہ 5 جموں و کشمیر کے حصہ میں جائے گی۔ جموں و کشمیر عدالت عالیہ دونوں یونین علاقوں کی مشترکہ طور خدمت کرے گی۔

جموں و کشمیر یونین علاقہ 
جموں و کشمیر یونین علاقہ کی انتظامیہ آئین ہند کی دفعہ 239 کے تحت ہوگی۔ پدوچیری کے لئے بنائی گئی آئین ہند کی دفعہ 239الف بھی جموں و کشمیر پر نافذ ہوگی۔ یونین علاقہ کا انتظام انصرام لیفٹیننٹ گورنر کے ہاتھ میں ہو گا جسے صدر بھارت نامزد کریں گے۔ اسمبلی میں 107 تا 114 ارکان ہوں گے جو 5 برس کی مدت کے لئے منتخب ہوں گے۔ جموں و کشمیر کی مجلس قانون ساز صوبائی فہرست میں موجود کسی بھی موضوع پر قانون بنا سکتی ہے سوائے پولس اور پبلک آرڈر کہ یہ مرکزی حکو ت کے ماتحت رہیں گے۔ وزرا کی کونسل اور وزیر اعلیٰ ہو گا جسے لیفٹیننٹ گورنر نامزد کرے گا۔ وہ لیفٹیننٹ گورنر کو انتظامی معاملات میں مشورہ دیں گے۔ کچھ معاملات میں گورنر خود مختار ہوگا۔

نفاذ 
جموں و کشمیر تنظیم نو بل کو ایوان بالا یعنی راجیہ سبھا میں بھارتی وزیر داخلہ امت شاہ نے 5 اگست 2019ء کو متعارف کرایا۔ وزیر داخلہ نے اس بل کو آئین ہند کی دفعہ 370 کے سلسلہ میں صدر بھارت کے حکم سے راجیہ سبھا میں پیش کیا جس کی رو سے دفعہ 370 کو منسوخ قرار دے دیا گیا اور اس طرح آئین ہند کی تمام تر دفعات دیگر ریاستوں کی طرح جموں و کشمیر پر بھی نافذ العمل ہوگی۔1954ء کے بل کے میں دفعہ 3 میں ایک پروویزن تھا جس کی رو سے مرکزی حکومت جموں و کشمیر کے سرحد، نام اور رقبہ میں کوئی مداخلت نہیں کرے گی۔ اس کی منسوخی کے بعد جموں و کشمیر تنظیمن نو بل کی راہیں ہموار ہو گئیں۔۔ راجیہ سبھا میں بل کو متعارف کرانے سے قبل وادی کشمیر کو پوری طرح محفوظ کر دیا گیا اور ایک کثیر تعداد میں حفاظتی دستوں تعیینات کیا گیا۔ اس کے علاوہ دھارا 144 لگا کر عوامی اجتماع پر روک لگا دی گئی اور بڑے سیاستدانوں کو نظر بند کر دیا گیا۔ 20 جون 2018ء کو محبوبہ مفتی کی حکومت اس وقت گرگئی جب بھارتیہ جنتا پارٹی نے اپنا تعاون واپس لے لیا۔ تب سے وہاں صدر راج نافذ تھا۔

راجیہ سبھا 

راجیہ سبھا میں بل کے متعارف ہوتے ہی ہنگامہ برپا ہو گیا۔ جموں و کشمیر پیپلز ڈیموکریٹک پارٹی (پی ڈی پی) کے دو ایم ایل اے نے احتجاجا آئین ہند کو پھاڑ ڈالا جس کے پاداش میں انہیں ایوان کے نکال باہر کیا گیا۔ آل انڈیا ترنمول کانگریس کے 13 ارکان ایوان سے باہر چلے گئے اور جنتا دل کے 6 ارکان کے ووٹنگ کا بائیکاٹ کیا۔

بل کو قومی جمہوری اتحاد کے علاوہ بہوجن سماج پارٹی، وائی ایس آر کانگریس، تیلگو دیشم پارٹی اور عام آدمی پارٹی کی تائید حاصل رہی۔ کل 117 ووٹ بل کی تائید میں آئے۔ راجیہ سبھا میں یہ بل 61 کے مقابلے 125 ووٹ کی تائید سے منظورہو گیا۔

لوک سبھا 
6 اگست 2019ء کو ایوان زیریں یعنی لوک سبھا میں یہ بل پیش ہوا۔ آل انڈیا ترنمول کانگریس اور جنتا دل نے ایوان سے باہر جانا مناسب سمجھا۔ انڈین نیشنل کانگریس، راشٹروادی کانگریس پارٹی اور سماجوادی پارٹی نے بل کی پر زور مخالفت کی جبکہ بھارتیہ جنتا پارٹی، شیو سینا، بیجو جنتا دل، وائی ایس آر کانگریس، تلنگانہ راشٹر سمیتی، تیلگو دیشم پارٹی، شرومنی اکالی دل اوربہوجن سماج پارٹی نے تائید کی۔ 6
اگست 2019ء کو لوک سبھا میں 70 کے مقابلے 370 ووٹ کی تائید سے منظور کر لیا گیا۔

حواشی

مزید دیکھئے

جموں و کشمیر تنظیم نو (ترمیمی) ایکٹ، 2021

حوالہ جات 

بھارت میں ریاستی تنظیم نو
بھارتی سیاست میں 2019ء
تاریخ لداخ
حکومت جموں و کشمیر
ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
Short description is different from Wikidata